CELEX: 31982R1188
Language: el
Date: 1982-05-18 00:00:00
Title: Κανονισμός (EOK) αριθ. 1188/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 1080/77 περί διαθέσεως σέ μειωμένη τιμή γάλακτος καί ορισμένων γαλακτοκομικών προϊόντων σέ μαθητές σχολικών ιδρυμάτων

Avis juridique important

|

31982R1188

Κανονισμός (EOK) αριθ. 1188/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 1080/77 περί διαθέσεως σέ μειωμένη τιμή γάλακτος καί ορισμένων γαλακτοκομικών προϊόντων σέ μαθητές σχολικών ιδρυμάτων  

Επίσημη Εφημερίδα αριθ. L 140 της 20/05/1982 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 1188/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί τροποποιήσεως του κανονισμού (ΕΟΚ) αριθ. 1080/77 περί διαθέσεως σε μειωμένη τιμή γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (32), και ιδίως το άρθρο 26 δεύτερο εδάφιο,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1080/77 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 856/81 (4), προβλέπει κοινοτική συμμετοχή στη χρηματοδότηση προγραμμάτων των Κρατών μελών σχετικά με τη διάθεση, σε μειωμένη τιμή, γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων·  ότι το άρθρο 2 παράγραφος 5 του κανονισμού (ΕΟΚ) αριθ. 1080/77 προβλέπει ότι η χρηματοδοτική συμμετοχή των Κρατών μελών είναι ίση τουλάχιστον με το 25 % της συμμετοχής της Κοινότητος· ότι η αποκτηθείσα πείρα έδειξε ότι ορισμένα Κράτη μέλη συνάντησαν δυσχέρειες στην τήρηση αυτού του ορίου· ότι για να ληφθούν υπόψη οι δυσχέρειες αυτές και να δοθεί μεγαλύτερη ευελιξία στη λειτουργία αυτού του προγράμματος πρέπει να μειωθεί το ύψος της συμμετοχής αυτής·  ότι η μείωση της συμμετοχής των Κρατών μελών συνεπάγεται αύξηση της χρηματικής συμμετοχής των μαθητών των σχολικών ιδρυμάτων · ότι, για να περιορισθεί αυτή η συμμετοχή, κρίνεται σκόπιμο να αυξηθεί η κοινοτική συμμετοχή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1080/77 τροποποιείται ως εξής:  1. στο άρθρο 1, η παράγραφος 2 αντικαθίσταται από το ακόλουθο κείμενο:  «2. Όσον αφορά το πλήρες γάλα, αυτή η κοινοτική συμμετοχή είναι ίση με 112,5 % της ενδεικτικής τιμής του γάλακτος που ισχύει για τη συγκεκριμένη περίοδο εμπορίας.»·  2. στο άρθρο 2 παράγραφος 5, το ποσοστό «25 %» αντικαθίσταται από το ποσοστό «12,5 %».  Άρθρο 2  Ο παρών κανονισμός αρχίζει να ισχύει στις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 148 της 28. 6. 1968, σ. 13.  (2) Βλέπε σελίδα 1 της παρούσας Επίσημης Εφημερίδας.  (3) ΕΕ αριθ. L 131 της 26. 5. 1977, σ. 8.  (4) ΕΕ αριθ. L 90 της 4. 4. 1981, σ. 16.